## Odluka o osnivanju Povjerenstva Vlade Republike Hrvatske za rješavanje "Problema 2000.

### NN 58/1998 (22.4.1998.), Odluka o osnivanju Povjerenstva Vlade Republike Hrvatske za rješavanje "Problema 2000.

# **VLADA REPUBLIKE HRVATSKE**

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 16. travnja 1998. godine donijela

## **ODLUKU**

### **O OSNIVANJU POVJERENSTVA VLADE REPUBLIKE HRVATSKE ZA RJEŠAVANJE "PROBLEMA 2000."**

I.

Ovom Odlukom osniva se Povjerenstvo Vlade Republike Hrvatske za rješavanje
"Problema 2000" (u daljnjem tekstu: Povjerenstvo).

II.

U ostvarivanju svojih zadataka Povjerenstvo:

- usuglašava postupke i distribuciju informacija vezanih uz poslove
koji se trebaju obaviti u svezi rješavanja "Problema 2000.",

- prikuplja podatke o postojećim informatičkim rješenjima na koje "Problem
2000." ima utjecaj,

- organizira izradu registara programskih alata koji omogućuju istovremeno
i analizu složenosti promjena programa te usmjerava i tumači postupke korištenja,

- organizira izradu registra institucija, poduzeća i pojedinaca koji
su raspoloživi za rad na rješavanju "Problema 2000.",

- organizira izradu standarda za dobivanje svjedodžbi od proizvođača
programa o primjenjivosti programa u rješavanju "Problema 2000.",

- radi na podizanju svijesti o problemu i načinu rješavanja svih ugroženih
i nadležnih za rješavanje.

III.

U Povjerenstvo se imenuju:

*za predsjednika:*

dr. Ivica Kostović,                          potpredsjednik Vlade Republike
Hrvatske i ministar znanosti i tehnologije,

*za članove:*

1. mr. Predrag Pale,                      pomoćnik ministra znanosti
i tehnologije,

2. mr. Zvonimir Žepić,                   pomoćnik ministra obrane,

3.Leda Lepri,                               načelnica Odjela za informatizaciju
Ministarstva uprave,

4. Marko Mladineo,                     viši savjetnik u Ministarstvu
gospodarstva,

5.Vladimir Pleše,                          načelnik za informacijski
sustav Ministarstva unutarnjih poslova,

6. mr. Marijan Frković,               direktor Sektora za informatiku
i statistiku Hrvatske gospodarske komore,

7. mr. Ivan Rusan,                       ravnatelj Državnog zavoda za
statistiku,

8. Snježana Zima,                        načelnica Odjela za normizaciju
Državnog zavoda za normizaciju i mjeriteljstvo,

9. Petar Ćurković,                       izvršni direktor Sektora organizacije
i informatike Hrvatske narodne banke,

10. Ivana Romac,                        načelnica Odjela sustavne podrške
Republičkog fonda mirovinskog i invalidskog osiguranja                                                    radnika
Hrvatske,

11. Darko Bosnar,                      viši savjetnik u Ministarstvu
financija,

12. mr. Kristina Bubanko-Žiger,  zamjenica ravnatelja Državnog zavoda
za intelektualno vlasništvo.

IV.

Stručne i administrativne poslove za Povjerenstvo obavljat će Ministarstvo
znanosti i tehnologije.

Sredstva za rad Povjerenstva osiguravaju se u državnom proračunu, a
za 1998.godinu osigurat će se iz Tekuće zalihe Državnog proračuna Republike
Hrvatske za 1998. godinu.

V.

Povjerenstvo je obvezatno o svome radu pisanim putem izvješćivati Vladu
Republike Hrvatske najmanje dva puta godišnje.

Povjerenstvo može, po potrebi, angažirati stručnjake za obavljanje savjetodavnih,
analitičkih, operativnih i drugih poslova.

VI.

Ova Odluka stupa na snagu danom objave u "Narodnim novinama".

Klasa: 022-03/98-02/11
Urbroj: 5030104-98-1
Zagreb, 16. travnja 1998.

Predsjednik
**mr. Zlatko Mateša,** v. r.

Odluka, NN 58/1998-707